**Henri de La Croix de Castries, 5. comte de Castries** (født 15. august 1954 i Bayonne) er en fransk forretningsmann og medlem av Castries-familien. Han har vært styreformann og konsernsjef i det internasjonale forsikringsselskapet AXA siden mai 2000.

Oppvekst
--------

Henri de La Croix de Castries ble født den 15. august 1954 i Bayonne. Hans far er François de La Croix de Castries som hadde en militær karriere i Korea, Indokina og Algerie. Hans morfar, Pierre de Chevigné, var oberst i de frie franske styrker.

Han gikk på Ecole Saint-Jean-de-Passy, etterfulgt av videregående skole ved Collège Stanislas de Paris. Han ble uteksaminert fra HEC Paris i 1976, samme år som Serge Lepeltier og Denis Kessler, fra École nationale d’administration sammen med Dominique de Villepin, François Hollande og Ségolène Royal i 1980 (Promotion Voltaire). Han er også utdannet jurist. Han snakker fransk, engelsk og tysk.

Karriere
--------

Fra 1980 til 1984 reviderte han på vegne av den franske finansministeren, og i 1984 ble han medlem av den franske statskassen. I 1986 deltok han i privatiseringen initiert av Jacques Chiracs regjering, som inkluderte Compagnie Générale d'Electricité, nå kjent som Alcatel-Lucent, og TF1, begge på børsen CAC 40.

Han startet sin karriere hos AXA i 1989. I 1991 ble han utnevnt til generalsekretær, med ansvar for restruktureringer og fusjoner (integrering av Compagnie du Midi). Han ble utnevnt til generaldirektør i 1993, med ansvar for Nord-Amerika og Storbritannia i 1994, og ledet samarbeidet og sammenslåingen med Union des assurances de Paris (UAP) i 1996. Han tjenestegjorde som president for Board of Equitable (som ble AXA Financial) i 1997, og har vært styreleder siden 2000.

Siden 2001 har han også sittet som leder av Bilderberg-konferansens styringskomitee.

Castries er administrator i Association pour l'Aide aux Jeunes Infirmes (en frivillig organisasjon med formål å støtte unge funksjonshemmede), og er president i AXA Atout Coeur.

Privatliv
---------

Han bor på Boulevard Saint-Germain i Paris, og hans svoger bor i samme bygning. Han tilbringer helgene i et slott i Anjou og en uke i måneden i USA. Han er gift og har tre barn. Han er praktiserende katolikk.

Referanser
----------

1. ↑   Who's Who in France, Who's Who in France biografi-ID 20632[Hentet fra Wikidata]
2. ↑   Munzinger Personen, Munzinger IBA 00000025002, besøkt 9. oktober 2017[Hentet fra Wikidata]
3. ↑   GeneaStar, oppført som Henri De Castries, GeneaStar person-ID dehenri[Hentet fra Wikidata]
4. ↑   Who's Who in France[Hentet fra Wikidata]
5. ↑   www.lejdd.fr[Hentet fra Wikidata]
6. 1 2 3 4 5  «Henri de Castries, 45 ans, successeur de sang bleu, va être adoubé par le monarque du groupe d'assurances AXA.». *Liberation*. 13. mars 2000. Arkivert fra originalen 10. juni 2013. Besøkt 6. juni 2012.
7. ↑  «Axa boss de Castries set for surprise move into politics». *Post Online*. 18. juni 2007. Besøkt 11. februar 2011.
8. ↑  Fabio Benedetti-Valentini (9. november 2009). «xa, AMP $10 Billion Bid May Signal Resurgence in Insurer M&A». *Bloomberg*. Arkivert fra originalen 29. juni 2011. Besøkt 11. februar 2011.
9. ↑  *Annuaire 1972-1973 du Collège Stanislas*, Paris, Collège Stanislas, 1972, ISSN 0752-8574.
10. ↑  «Bilderberg meetings». The Bilderberg Group. Arkivert fra originalen 11. mars 2014. Besøkt 19. juli 2011.  «Arkivert kopi». Arkivert fra originalen 14. mars 2014. Besøkt 2. mai 2013.

|  |  |
| --- | --- |
| Oppslagsverk/autoritetsdata | Munzinger (iba)
 |